# Die Schedelsche Weltchronik (deutsch):284

| 283 <<<Vorheriges Blatt | Die Schedelsche Weltchronik Blatt CCLXXXIIII | Nächstes Blatt>>> 285 |
| korrigiert | Dieser Text wurde anhand der angegebenen Quelle einmal Korrektur gelesen. Die Schreibweise sollte dem Originaltext folgen. Es ist noch ein weiterer Korrekturdurchgang nötig. | Dieser Text wurde anhand der angegebenen Quelle einmal Korrektur gelesen. Die Schreibweise sollte dem Originaltext folgen. Es ist noch ein weiterer Korrekturdurchgang nötig. |

## CCLXXXIII verso:

des kriegs mit den Engellendern auff vil iar erlanget. Auff das nw nach beschluss diser ding der ko$^e$nig yetzo anhayms sicher das frantzo$^e$sisch ko$^e$nigreich mit kriegischem rawb vnd prand langzeit vermu$^e$edet ein weil ru$^o$en ließe so schicket er den Delphin (als hieuor gemeldt ist) mit grossem volck vber die Schweitzer vnd Baseln. so zohe er mit dem vbrigen heer in das Lothringisch land die Metzischen vnd Tullensischen gegent beku$^e$mmerende. vnd die statt Spinal genant auff vbergebung der inwoner dem Metzischen bistthumb abdringende. Darnach ward Franciscus aragonensis nach verstolner einnemung der statt Tosorsi. die in Normannia gelegen des hertzogen zu Brittannia was. als ein frid brecher der zwayen mechtigen ko$^e$nig Franckreich vnd Engellannd geachtet. Diser sach halben warden vil botschaften hin vnnd her gesendet. Flothetus nit mit wenig raysigem gezeu$^e$g von dem ko$^e$nig von franckreich gesendet hieß ettlich wegen mit hew geladen darinn weppner verborgen lagen auff die prugken des schloss fu$^e$eren vnd mitten der prugken vnd der pforten dess schloss still halten. die weil warttet er in der hinderhu$^o$t mit dem zeu$^e$g eins worzaichens. als er das empfieng vnnd die weppner auß dem hew fallende die pforten einnamen mit todschlagung der thorwartter. do hielten sie dasselb ort so lang innen bis das Flothetus zueyllende die prugken vnd das schloss in seinen gewalt bracht. Als solchs an den ko$^e$nig gelanget do schicket er vber die selben prugken in Normanniam vil volcks. So fu$^e$eret Franciscus der fu$^e$rst von Brittannia auff der andern seyten ein heer. Der hertzog Somerceti het dieselben prouintzen von des ko$^e$nigs von Engelland wegen innen. Als derselb hertzog verstund das so$^e$lcher krieg vnnd anschlag vber ine gienge do hieß er Talbotum den heerhawbtman zu Rothomago bey im seyn hoffende mit seinem rat vnd weer die statt die er wanckeln mercket bestendig zebehalten. aber sein rat was vergebens dann als die Rothomagensischen erlernet hetten das sich der ko$^e$nig zunehnet do sendten sie ir botschaft zu ime vnd verhiessen im sein heer in die statt zelassen vnd seinen gescheften gehorsam zesein also wardt die statt dem ko$^e$nig eingegeben. aber Talbotus fluhe mit dem hertzogen vnd allen den seinen in das schloss. als man nw dasselb schloss anfieng zestu$^e$rmen da ließ der hertzog Somerseti Talbotum vnd zwen sein stiefsu$^e$n in dem schloss vnd zohe haymlich in Engelland. darnach wardt das schloss vbergeben vnd Talbotus mit des hertzogen stiefsu$^e$nen dem ko$^e$nig in seinen gewalt vberantwurt. aber nach dem Talbotus bey menigclichem ein offenbares geschray nit mit bo$^e$sen hendeln sunder mit kreft seins leibs vnd rechtschicklichkeit seins gemu$^e$ets in offnem krieg erlanget het do wardt er ledig gelassen. doch mit verpflichtung hinfu$^e$ro wider die frantzosen krieg zefu$^e$eren. Diser Talbotus kome in dem gnadenreichen iar gein Rom (als ettlich maynen) absolucion vnd entledigung seiner pflicht zesuchen. aber mir ist solchs nit glawblich. sunder das ist wissentlich als Talbotus wider in engelland komen was vnd der ko$^e$nig zu franckreich yetzo nach vberwindung alles Normannia auch Burdegalem vnder sich gebracht het do ward er von seinem ko$^e$nig nit one gross volck in Vaschoniam gesendet vnd hat Burdegalem wider erobret vnd vil andere castell. die von dem Engellendischen ko$^e$nigreich abgetretten waren. eins tails mit gewalt erfochten. eins tails auß williger ergebung eingenomen. als so$^e$lchs der ko$^e$nig von franckreich ho$^e$ret do richtet er eyllends zway heer zu. das ein heer hieß er mit .xv$^m$. weppnern gestracks wegs auff die statt Burdegal zuziehen. das ander heer fu$^e$eret der ko$^e$nig selbs. vnd als er syben meyl von Burdegal fu$^e$r ein kleins castell komen was do vnderstund er sich das zestu$^e$rmen mit einnemung eins thurns zwischen burdegalia vnd demselben castell wesende. den er mit schu$^e$tzenn befestiget. Als aber Talbotus verstanden het das ime mit zwayen heern zefechten wer do maynet er das heer erstlich anzegreiffen das er mit mynder mu$^e$e zeu$^e$berwinden getrawet. Demnach zohe er mit heereßkraft auß vnd kome yetzo am abent zu dem benanten eingenomnem thurn. den erobret er in dem ersten sturm alle schu$^e$tzen als bey fu$^e$nfhunderten erschlahende. Als er nw darnach des morgens fru$^o$e fu$^e$roan zohe vnd vernomen het das das ko$^e$nigclich heer sich zu der flucht richtet do besorget Talbotus ime mo$^e$cht villeicht der rawb empfliehen darumb hieße er die andern hernach ziehen. aber er eylet mit .v$^c$. ku$^e$rbissern vnd .viii$^c$. schu$^e$tzen zu den feinden zu vnd fieng mit inen einen auffrurigen streit an. die feind berieten sich ettwielang vndereinander ob sie sich in die flucht geben wolten. aber sie entschlussen sich auß scham des nahenden ko$^e$nigs des glu$^e$cks streittende zewarten. Sie hetten bey .iii$^c$. karrenbu$^e$chssen die sie an dem ort doher Talbotus kumen solt entgegen stelleten mit vil anderm kriegs zewg hin vnd her setzende do mit die feind verletzt werden mo$^e$chten. als nw die Engellender vnwissende des schosgezewgs in die wagenburg der frantzosen grimmende lieffen do warden die bu$^e$chssen angezu$^e$ndt also das in dem ersten anlawff schier dreyhundert engellendischer ritter von dem geschoss vergiengen. vnd als aber Talbotus des berichtet ward do vermanet er seinen sun bey im wesende abzetretten vnd sich auff bessere zeit zeenthalten. aber der sun sprach das ime auß dem streyt nit zefliehen wer darinn der vater fechten wo$^e$lt. do sprach der vater. liber sun von meiner manigfeltigen hohberu$^e$mbten thate wegen mag ich on ru$^o$m nit sterben noch on schand fliehen. aber dich als einen anfaher ritterlicher vbung machet weder die flucht erloße noch der todt beru$^e$mbt. aber der sun wolt vom vater nit fliehen darumb wardt er mit ime erschlagen.

## CCLXXXIV recto:

IN Engelland hat ko$^e$nig Heinrich der aino$^e$digkeit vnd mu$^e$ssigkeit ein giriger man mer auß frembder denn aigner maynung das ko$^e$nigreich geregirt. Hertzog Sopholti was zumal mechtig vnd gewaltig bey disem ko$^e$nig dann er regiret das gemain volck vnd auch den adel nach seinem willen. als aber die Engellendisch sach bey den frantzosen gemyndert wardt vnd der frantzosisch gewalt sich zeforigem stand auffrichtet do kam der Eboracensisch hertzog nicht mit klainem volck. auch nicht mit wenig adels gein Lundon in willen des ko$^e$nigs rat zewandeln vnnd den stand des ko$^e$nigs vnd des co$^e$nigreichs in besser wesen zebringen. aber Sopfulti wolt seiner zukunft nit erharren sunder er setzet sich eylend auff ein schiff vnd flohe von dannen. aber wer kan seinem gesetzten todt empfliehen. denn ettlich warden ime nachzeeylen gesand die ergriffen ine todschlahend. Der hertzog Somerseti der nach verlorner Normannia wider gein Engelland keret was auch mechtig vnd gewaltig bey dem ko$^e$nig aber wardt gefangen vnd vil adels geto$^e$dt vnd auch der briesterschaft nit verschonet. vnd vnder denselben vnser freu$^e$nd Adam molynes des ko$^e$nigs secretari enthawbtet. Vnlang darnach als der Eboracensisch hertzog wider anhayms komen was do begunde Somerseti der fu$^e$rst auß gefengknus gelassen mit verhengknus des ko$^e$nigs das ko$^e$nigreich zeregirn. das kome im zu grossem to$^e$dtlichen schaden dann er wardt von dem Eboricensischen hertzog erschlagen.
SChotten land ist in der innseln darinn Engelland ist das letst ort gegen mitternacht hinein mit klainen wasser flu$^e$ßen vnd einem perg von Engelland vnderschieden. Daselbst sind wir zu winterzeit gewesen als die sunn ein wenig mer dann drey stund das erdreich beleu$^e$chtet. Zu der selbigen zeit regiret einer Jacobus genant. ein vieregketer vnd mit vil leibs faiste beschwerter man. der dann ettwen in Engelland gefangen aylf iar in hu$^o$t gehalten vnd darnach ledig gelassen. Zu letst einer engellendischen frawen vermehlet. wider anhayms keret vnnd vil gewaltig erto$^e$dtet. Zu letst auch von seinen hawßgenoßen erschlagen wardt. Wir hetten ettwen geho$^e$rt das in Schottenland ein pawm wer der am gestadt eins fluss fru$^e$chte entten gestalt habennde prechte. wenn die zeytig wu$^e$rden so fieln die ab. eins tails auff die erden. eins tails in das wasser. die auff die erden gefalnen verfauleten. die aber in das wasser fielen die wu$^e$rden als lebendig vnd schwu$^e$mmen vnder das wasser vnnd flu$^e$gen darnach in die luft. als wir aber den sachen begirlicher nachfragten do erlerneten wir das solcher pawn nit in Schottenland sunder bey Olchadischen innseln gefunden wu$^e$rde. aber ein so$^e$lchs wunder haben wir in Schottenland gesehen. das die armen nackenten lewt bey den kirchen petlende almusens weise stein empfiengen vnd darumb fleissigclich dancketen. dann dieselben stain waren schweflicher oder faister materi. die prauchten sie fu$^e$r holtz. des grosser mangel in Schotten land ist.
WIewol wir yetzo von Hybernia ettwas schreiben solten die mit einem kleinen meer von Brittannia vnderschieden ist. yedoch nach dem wir nichts gedechtnus wirdigs in der zeit beschehen vernummen haben so eylen wir zu den Hyspanischen sachen.